da en da nl ca da da da es da da da da da da da de da da da da en da da da da da da da da da da da da da da da da de da nb da da da da da da da da da da da nl da en da da es nl da
Udenrigsministeren og udviklingsministeren deltager i FN’s Generalforsamling | Udenrigsministeriet
16.9.2022 15:27:05 CEST | Udenrigsministeriet
Udenrigsminister Jeppe Kofod og udviklingsminister samt minister for nordisk samarbejde Flemming Møller Mortensen rejser i den kommende uge til New York. Her deltager de i åbningen af FN’s 77. Generalforsamling og lancerer Danmarks kandidatur til FN’s Sikkerhedsråd.
Åbningen af årets Generalforsamling finder sted på et dystert bagtæppe. Det internationale samfund er udfordret af en række kriser, der indbyrdes forstærker hinanden. Ruslands angrebskrig mod Ukraine - den største trussel mod international fred og sikkerhed i årtier – har yderligere skærpet den globale værdikamp og øget presset på det multilaterale samarbejde.
”Ruslands ulovlige invasion af Ukraine har mindet os om, hvor vigtigt det er at stå op for FN-pagten og de internationale spilleregler, som vi måske for længe har taget for givet. Selvom Danmark er et lille land, spiller vi en aktiv rolle i at forsvare de demokratiske værdier og den regelbaserede orden. Det bidrager vi allerede aktivt til i dag. Og det er noget af det, vi vil kæmpe for, hvis vi bliver valgt ind i FN’s Sikkerhedsråd i 2025-2026.”
Udviklingsminister Flemming Møller Mortensen udtaler:
”Jeg vil sammen med kolleger fra resten af verden forsøge at finde fælles løsninger på de mange store udfordringer, verden står overfor. En galopperende klimakrise, stigende fødevare- og forsyningsusikkerhed og et historisk højt antal fordrevne. Kriser, som rammer os alle – men som rammer udviklingslandene hårdest. Vores omfattende udviklingsengagement er det fremmeste bevis på, at vi tager vores globale ansvar på os. Og det er et godt udgangspunkt for vores kandidatur til FN’s Sikkerhedsråd.”
Begge ministre vil i år have særlig fokus på at fremme Danmarks kandidatur til FN’s Sikkerhedsråd for perioden 2025-2026. Sammen med Kronprinsparret vil ministrene være værter for en reception, hvor det danske kandidatur formelt bliver lanceret for et internationalt publikum.
Udenrigsministeren vil under sit ophold i New York fokusere på at styrke den regelbaserede verdensorden og de multilaterale værdier samt arbejde for at sikre et styrket og troværdigt FN. Danmark støtter op om et FN, der kan stå vagt om menneskerettighederne og danne rammen om bæredygtige multilaterale løsninger på vor tids største globale udfordringer. Temaer, der er helt centrale i en tid, hvor stigende stormagtsrivalisering og et øget antal voldelige konflikter, truer vores fælles værdier og den globale fred og sikkerhed.
Udenrigsministeren vil under sit ophold i New York deltage i en lang række bilaterale møder med ministerkolleger fra hele verden samt i en række højniveaumøder om blandt andet situationen i Ukraine, hvordan vi sikrer et effektivt og fremadskuende FN, og hvordan klimaforandringer præger global fred og sikkerhed.
Udviklingsministeren vil benytte sit ophold i New York til at sætte fokus på, hvordan vi løser de omfattende globale konsekvenser, som følger af Ruslands ulovlige invasion af Ukraine. Andre fokusområder for udviklingsministeren vil være, hvordan vi sikrer den nødvendige klimafinansiering og adgang til grøn energi, samt hvordan vi fremme kvalitetsuddannelse, ligestilling og bekæmpelse af seksuel og kønsbaseret vold på globalt plan.
Udviklingsministeren vil under sit opholde deltage i en række bilaterale møder med andre udenrigs- og udviklingsministre, NGO’er og repræsentanter fra FN-systemet samt i en række højniveaumøder, herunder om hvordan vi håndterer de globale implikationer af krigen i Ukraine for blandt andet den globale fødevare- og energisikkerhed. Derudover vil udviklingsministeren også underskrive nye partnerskabsaftaler mellem Danmark og flere af de største FN-fonde og programmer.
Fakta om Danmark og FN’s sikkerhedsråd
Danmark søger om en plads i FN’s sikkerhedsråd i perioden 2025-2026. Kandidaturet lanceres ved et event i New York torsdag den 22. september.
Her deltager H.K.H. Kronprinsen og H.K.H. Kronprinsessen samt udenrigsministeren og udviklingsministeren. Selve valget til medlem af Sikkerhedsrådet for 2025-2026 finder sted i 2024.
Sikkerhedsrådet har 15 medlemmer. Heraf er der fem permanente medlemmer, som har vetoret: Frankrig, Kina, Rusland, Storbritannien og USA.
10 medlemmer vælges ind for to-årige perioder.
Danmark har været medlem af FN’s Sikkerhedsråd fire gange tidligere: 1953-54, 1967-68, 1985-86 og 2005-06.
Ledende presserådgiver for udenrigsministeren, Sissel Christine Søe: +45 51 83 74 14 eller sisbos@um.dk
Ledende presserådgiver for udviklingsministeren Astrid Folkmann Bonde: +45 22 62 05 72 eller astbon@um.dk
33 92 00 00http://um.dk/
Følg pressemeddelelser fra Udenrigsministeriet
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Udenrigsministeriet
100 millioner kr. til verdens store og glemte humanitære kriser3.10.2022 18:00:00 CEST | Pressemeddelelse
Aldrig har så mange mennesker haft behov for nødhjælp. Derfor giver Danmark nu yderligere 100 millioner kroner i humanitær bistand. Støtten skal gå til de alvorlige humanitære kriser i Syrien, på Afrikas Horn samt til andre af verdens mange glemte kriser.
Rapport fra sikkerhedspolitisk analysegruppe præsenteret i dag: Trusselsniveauet er skærpet3.10.2022 15:52:54 CEST | Pressemeddelelse
Kongeriget Danmarks sikkerhed vil i de kommende år blive udfordret af et øget trusselsniveau, og derfor er der brug for et styrket forsvar. Det er blandt konklusionerne i den sikkerhedspolitiske analysegruppes rapport, der blev præsenteret tidligere i dag.
Ruslands ambassadør har været til samtale i Udenrigsministeriet efter Putins udmeldinger om ulovlig annektering3.10.2022 14:10:06 CEST | Pressemeddelelse
Efter Vladimir Putins tale om den ulovlige annektering af fire øst- og sydukrainske regioner i fredags, blev den russiske ambassadør Vladimir Barbin indkaldt til samtale i Udenrigsministeriet på instruktion fra udenrigsminister Jeppe Kofod. Samtalen fandt sted her til eftermiddag.
Russisk ambassadør indkaldes til samtale i Udenrigsministeriet efter tale om ulovlig annektering1.10.2022 09:33:12 CEST | Pressemeddelelse
Præsident Vladimir Putin holdt fredag en tale om at ulovligt annektere store dele af Ukraine. Annekteringen blev også drøftet i FN’s Sikkerhedsråd.
Møde i Det Udenrigspolitiske Nævn29.9.2022 16:30:02 CEST | Pressemeddelelse
Det Udenrigspolitiske Nævn holder møde fredag den 30. september 2022 kl. 9.45. Fra regeringen deltager udenrigsministeren og forsvarsministeren.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022